Diari Oficial de la Generalitat Valenciana


Sumari del DOGV 1841, del 07-08-1992 (1992/825653)

RESOLUCIÓ de 23 de juny de 1992, del Conseller d'Obres Públiques, Urbanisme i Transports, per la qual aprova definitivament la correcció de l'error material detectat en les normes subsidiàries transitòries de Cullera, per la qual cosa s'han de corregir els plànols B-25 i B-26, d'acord amb la proposta de l'ajuntament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1841

Data del DOGV
:   07-08-1992

Secció del DOGV
:   ALTRES DISPOSICIONS

Número del document
:   1992/825653


Data del document
:   23-06-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 23 de juny de 1992, del Conseller d'Obres Públiques, Urbanisme i Transports, per la qual aprova definitivament la correcció de l'error material detectat en les normes subsidiàries transitòries de Cullera, per la qual cosa s'han de corregir els plànols B-25 i B-26, d'acord amb la proposta de l'ajuntament.  
Vist l'expedient que ha tramés l'ajuntament de Cullera, relatiu a la correcció d'un error material detectat en les normes subsidiàries transitòries, i  
Vist que el Conseller d'Obres Públiques, Urbanisme i Transports va aprovar definitivament les normes subsidiàries transitòries de Cullera el 27 de desembre de 1991.  
Vist que el 5 de març de 1992, amb el número de registre d'entrada 6947, es presenta un certificat del ple de l'Ajuntament de Cullera del 25 de febrer de 1992, on s'acorda la tramitació de «Correcció d'errors materials detectats en els documents de les normes subsidiàries transitòries de planejament general».  
Vist que l'article 8.6.14, apartat 1, de les normes urbanístiques assenyala que l'àrea d'ordenança P-3, eixample sud de Sant Antoni, es divideix en quatre unitats d'execució: P-3, SAS-1, SAS-2, SAS-3 i SAS-4, de la qual cosa es dedueix que les quatre unitats i el parc urbà, que és sistema general, comprenen la totalitat de la superficie de l'àrea d'ordenança.  
Vist que en els plànols C-38 i C-39 apareixen definides clarament les tres darreres unitats d'execució esmentades, i també el pare urbà; per tant, la resta de l'àrea d'ordenança P-3 ha de correspondre a la unitat d'execució P-3.  
Vist que, amb tot i amb això, als plànols B-25 i B-26 la delimitació d'aquesta unitat no correspon exactament al que hi ha dibuixat als plànols de la sèrie C, i es descobreixen aquestes discrepàncies:  
- Es dibuixen com a parc urbà les voreres de la banda dreta i part de la calçada de la prolongació de la Diagonal del País Valencià, i del vial que va per darrere dels edificis Arensol i Euromar.  
- S'inclou dins de la unitat part del passeig marítim, enfront dels edificis esmentats.  
- No s'hi inclouen uns edificis situats al començament del carrer d'Agustín Olivert, al costat de les unitats d'execució SAS-2 i SAS-3.  
- No s'hi inclou una zona petita situada al sud de la unitat SAS-2 destinada a vials.  
Atès que aquestes discrepàncies constitueixen un error material que dóna lloc a una incoherència entre els diversos documents que componen les normes subsidiàries, per la qual cosa es proposa adoptar els acords oportuns perquè s'esmene, a fi d'evitar problemes d'interpretació quan es tramite el projecte d'urbanització i quan s'imposen quotes d'urbanització, requisits tots dos que exigeix l'article 8.6.14, apartat 2.  
Per tot això, caldrà corregir els plànols B-25 i B-26, per tal de corregir els errors detectats; la correcció s'haurà de fer segons el plànol que l'ajuntament proposà i que consta a l?expedient.  
Atès que, conformement a l'article 15.2 del Decret 137/1990, del Consell de la Generalitat Valenciana, és competència de la Comissió Territorial d'Urbanisme la redacció d'informes sobre les normes subsidiàries de planejament l'aprovació de les quals no li competesca.  
Atès que, d'acord amb el Decret 137/1990, en relació amb el Decret 116/1991, tots dos del Consell de la Generalitat Valenciana, la competència per a l'aprovació correspon al Conseller d'Obres Públiques, Urbanisme i Transports.  
Vistos els preceptes legals esmentats, la Llei del Sòl, la Llei de Procediment Administratiu i tota la resta de legislació aplicable, resolc:  
Aprovar definitivament la correcció de l?error material detectat en les normes subsidiàries transitòries de Cullera, i caldrà corregir els plànols B-25 i B-26 segons la proposta de l'ajuntament.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 23 de juny de 1992.   
El Conseller d'Obres Públiques, Urbanisme i Transports: Eugenio Burriel de Orueta.